ODBORNÉ TEMATICKÉ CELKY PRE ŠTÁTNU SKÚŠKU BAKALÁRSKEHO ŠTÚDIA NA LF TU VO ZVOLENE PRE AKADEMICKÝ ROK 2022/2023

ŠTUDIJNÝ PROGRAM: LESNÍCTVO

ŤAŽBOVO–DOPRAVNÉ TECHNOLÓGIE

1. Rozdelenie strojov a ich základné časti. Mobilné energetické prostriedky, pohony a prenosy. Ťažbovo dopravné stroje. Skúšanie strojov a starostlivosť o technický stav.

2. Základné princípy fyziológie a psychológie práce, pracovné prostredie, škodlivé činitele (hluk, vibrácie), bezpečnosť strojov a zariadení, legislatívne úpravy v oblasti bezpečnosti a ochrany zdravia pri práci, príčiny a zdroje pracovných úrazov a chorôb z povolania, koncepcia zabezpečenia starostlivosti o ochranu zdravia zamestnancov v pracovnom procese.

3. Vývoj a ciele lesnej ťažby. Ťažbový proces, metódy ťažby a hospodárske spôsoby. Sortimentácia surového dreva a surovinová základňa v SR. Certifikácia lesov a princípy trvale udržateľného rozvoja lesov. Výrobno-technické podmienky v lesníctve, terénna a technologická typizácia, sústreďovanie dreva nemechanizovane a traktorové sústreďovanie dreva.

4. Výrobné postupy v ťažbe dreva, technologické pracovné postupy v ťažbe dreva vykonávané motomanuálne a mechanizovane v úmyselných a náhodných ťažbách, bezpečnosť práce v ťažbe dreva. Technologická príprava pracovísk, sústreďovanie dreva lanovkami, systematika odvozu dreva.

5. Realizácia ťažbového procesu, sklady dreva, štiepkovanie dreva, evidencia a odbyt sortimentov surového dreva, kontrola ťažbového procesu, pridružená lesná ťažba. Integrované ťažbovo-dopravné technológie, škody na poraste, podraste a pôde vplyvom sústreďovacej techniky. Základné princípy sprístupňovania lesa.